smcproject/ml-wiki-sentences huggingface dataset:
25,000 രൂപ ഗുരുവായൂരപ്പൻ ട്രസ്റ്റ് വയലാർ പുരസ്കാരം 25,000 രൂപ ആശാൻ പുരസ്കാരം 25,000 രൂപ മുട്ടത്തുവർക്കി സ്മാരക പുരസ്കാരം 33,333 രൂപ ലളിതാംബികാ അന്തർജന പുരസ്കാരം 30,000 രൂപ പദ്മപ്രഭാ പുരസ്കാരം 55,000 രൂപ എൻ.വി. പുരസ്കാരം 25,025 രൂപ വൈലോപ്പിള്ളി സാഹിത്യ പുരസ്കാരം പ്രശസ്ത മലയാള കവിയായ വൈലോപ്പിള്ളി ശ്രീധരമേനോന്റെ പേരിൽ ഏർപ്പെടുത്തിയിരിക്കുന്ന പുരസ്കാരം 10,001 രൂപ വൈലോപ്പിള്ളി സ്മാരക സമിതി പി.കുഞ്ഞിരാമൻ നായർ സ്മാരക പുരസ്കാരം പി. കുഞ്ഞിരാമൻ നായർ സ്മാരക ട്രസ്റ്റ് 1996 മുതൽ ഏർപ്പെടുത്തിയതാണ് ഈ പുരസ്‌കാരം.
പി. സ്മാരക ട്രസ്റ്റിന്റെ ആഭിമുഖ്യത്തിലാണ് പുരസ്‌കാരം നൽകുന്നത്.
10,001രൂപ ഉള്ളൂർ സ്മാരക സാഹിത്യ പുരസ്കാരം
ഇവകൂടി കാണുക മലയാള സാഹിത്യകാരന്മാരുടെ പട്ടിക മലയാളത്തിൽ നൽകപ്പെടുന്ന പുരസ്കാരങ്ങൾ മലയാളം കവികളുടെ പേരും കവിതകളും മലയാളം കവിതകളുടെ ശേഖരം മലയാളം കവിതകളുടെ ശബ്ദ ശേഖരം അവലംബം ↑ ↑ ചരിത്രനോവൽ മലയാളത്തിൽ(1986), കല്പറ്റ ബാലകൃഷ്ണൻ  പുറം 56-10   കേരളസാഹിത്യ അക്കാദമി ,തൃശൂർ ↑ സാഹിത്യ ചരിത്രം: വൈദേശിക സ്വാധീനവും ഇന്ത്യൻ പ്രതികരണവും(1800-1910) ശിശിർ കുമാർ ദാസ് ↑
എൻ. രാമകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/N.
_Ramakrishnan
മുൻമന്ത്രിയും കോൺഗ്രസ് സേവാദൾ സംസ്ഥാന ചെയർമാനുമായിരുന്നു എൻ. രാമകൃഷ്ണൻ (13 മാർച്ച് 1941 - 1 ഒക്ടോബർ 2012).
നാലും ഒൻപതും കേരള നിയമ സഭകളിലെ അംഗമായിരുന്നു.
1991-ലെ കരുണാകരൻ മന്ത്രിസഭയിൽ തൊഴിൽ വകുപ്പ് മന്ത്രിയായിരുന്നു.
മന്ത്രി കെ.പി.വിശ്വനാഥൻ രാജിവെച്ചപ്പോൾ കുറച്ചുകാലം വനംവകുപ്പും കൈകാര്യം ചെയ്തു.
കണ്ണൂർ അഞ്ചരക്കണ്ടി മാമ്പ നാവത്ത് വീട്ടിൽ കോമത്ത് രാഘവന്റെയും നാരായണിയുടെയും മൂത്ത മകനായി ജനിച്ചു.
എസ്.എൽ.സി പഠിച്ചു.
ബീഡിത്തൊഴിലാളിയായാണ് ജീവിതം തുടങ്ങിയത്.
1965-66ൽ ബീഡിത്തൊഴിലാളി യൂണിയൻ (ഐ.എൻ.ടി.യു.സി.) പ്രവർത്തനങ്ങൾക്ക് നേതൃത്വം നൽകി.
അഞ്ചരക്കണ്ടി മണ്ഡലം കോൺഗ്രസ് സെക്രട്ടറിയായി തിരഞ്ഞെടുക്കപ്പെട്ട അദ്ദേഹം തുടർന്ന് യൂത്ത് കോൺഗ്രസ് ജില്ലാ സെക്രട്ടറി, കെ.പി.സി.സി. സെക്രട്ടറി, അവിഭക്ത കണ്ണൂർ ഡി.സി.സി. പ്രസിഡന്റ്, കെ.പി.സി.സി. സംസ്ഥാന ജനറൽ സെക്രട്ടറി എന്നീ പദവികൾ വഹിച്ചു.
1971ലാണ് കണ്ണൂർ ഡി.സി.സി. പ്രസിഡന്റായത്.
ഡി.സി.സി.ക്ക് പുതിയ മന്ദിരമൊരുക്കിയത് രാമകൃഷ്ണൻ പ്രസിഡന്റായിരുന്നപ്പോഴാണ്.
1970ൽ എടക്കാട്ടുനിന്ന് ട്രേഡ് യൂണിയൻ നേതാവ് സി.കണ്ണനെ പരാജയപ്പെടുത്തി ആദ്യമായി നിയമസഭയിലെത്തി.
1977ലും അവിടെ മത്സരിച്ചെങ്കിലും തോറ്റു.
1978ൽ കോൺഗ്രസ് പിളർന്നപ്പോൾ ഇന്ദിരാഗാന്ധിയോടൊപ്പമായിരുന്നു രാമകൃഷ്ണൻ.
1980ലെ ലോക്‌സഭാ തിരഞ്ഞെടുപ്പിൽ കണ്ണൂരിൽനിന്ന് മത്സരിച്ചെങ്കിലും എൽ.ഡി.എഫിലെ കോൺഗ്രസ് സ്ഥാനാർഥി കെ.കുഞ്ഞമ്പുവിനോടു തോറ്റു. '82ൽ മഞ്ചേശ്വരത്ത് മത്സരിച്ച അദ്ദേഹം സി.പി.ഐ.യിലെ ഡോ.സുബ്ബറാവുവിനോടും പരാജയപ്പെട്ടു. '91ൽ കണ്ണൂർ സീറ്റിൽനിന്ന് ജയിച്ച് മന്ത്രിയായി. '91 ജൂലായ് 22 മുതൽ '95 മാർച്ച് 16 വരെ മന്ത്രിയായി തുടർന്നു.
'96ൽ കണ്ണൂരിൽ സീറ്റ് നിഷേധിച്ചപ്പോൾ സി.പി.എം. പിന്തുണയോടെ കോൺഗ്രസ് വിമതനായി മത്സരിച്ചെങ്കിലും കെ.സുധാകരനോടു തോറ്റു.
പാർട്ടിയിൽനിന്നു പുറത്തായ രാമകൃഷ്ണൻ നാലുവർഷത്തിനുശേഷം വീണ്ടും സംഘടനയിൽ തിരിച്ചെത്തി.
യൂത്ത് കോൺഗ്രസ്സ് സംസ്ഥാന ജനറൽ സെക്രട്ടറി, കണ്ണൂർ ഡി.സി.സി അംഗം, കണ്ണൂർ മുനിസിപ്പാലിറ്റി വികസന കോർപ്പറേഷൻ ചെയർമാൻ എന്നീ നിലകളിൽ പ്രവർത്തിച്ചു.
കണ്ണൂർ നഗരസഭാ ചെയർമാനായിരുന്നു.
സംസ്ഥാന ചെയർമാൻമാരുടെ ചേംബേഴ്‌സ് ചെയർമാനായും പ്രവർത്തിച്ചു.
ഹാൻവീവ് ചെയർമാൻ, ഖാദിബോർഡംഗം എന്നീ നിലകളിലും പ്രവർത്തിച്ചിട്ടുണ്ട്.
ഹൃദയാഘാതത്തെത്തുടർന്ന് 2012,  ഒക്ടോബർ ഒന്നിന് അന്തരിച്ചു.
അവലംബം ↑ http://www.niyamasabha.org/codes/members/m564.htm ↑ https://janmabhumi.in/2012/10/01/2551262/news/news75745/ ↑ ↑
സംഗ്രുർ ജില്ല
പഞ്ചാബിലെ 22 ജില്ലകളിൽ ഒന്നാണ് സംഗ്രൂർ ജില്ല ( പഞ്ചാബി : ਸੰਗਰੂਰ ਜ਼ਿਲ੍ਹਾ ) .
മുമ്പ് സംഗ്രൂർ ജില്ലയുടെ ഭാഗമായിരുന്ന ബർണാല 2011ൽ പുതിയ ജില്ലയായി മാറിയിട്ടണ്ട്.
ധുരി , ലെഹ്‌രാഗഗ , മലേർകോട്‌ലാ , സംഗ്രൂർ , സുനം എന്നിവയാണ് സംഗ്രൂർ ജില്ലയിലെ പ്രധാന നഗരങ്ങൾ.
അഹ്‌മെദ്‌ഗഢ് , അമർഗഢ് , ദിർബ , ഖനൗരി , ലോങ്ഗോവാൾ , മൂനക് തുടങ്ങിയ ചെറുകിട നഗരങ്ങളും ഉണ്ട്.
2011 ലെ സെൻസസ്‍‍ പ്രകാരം 878,029 പുരുഷന്മാരും 777,140 സ്ത്രീകളുമടക്കം 1,655,169ആണ് സംഗ്രൂർജില്ലയിലെ ജനസംഖ്യ.
പശ്ചിമാഫ്രിക്കൻ രാജ്യമായ ഗിനി-ബിസൗവിലെ ജനസംഖ്യയ്ക്ക് ഏതാണ്ട് തുല്യമാണ് ഇത്.
അമേരിക്കൻ ഐക്യനാടുകളിലെ വടക്കു പടിഞ്ഞാറു ഭാഗത്തുള്ള സംസ്ഥാനങ്ങളിലൊന്നായ ഐഡഹോ യിലെ ജനസംഖ്യയും ഏതാണ്ടിത്രയും വരും.
640 ഇന്ത്യൻ ജില്ലകളിൽ 300ാമതാണ് ജനസംഖ്യാടിസ്ഥാനത്തിൽ സംഗ്രൂറിന്റെ സ്ഥാനം (2014ലെ കണക്കനുസരിച്ച് ഇന്തയിലെ ആകെ ജില്ലകളുടെ എണ്ണം 683 ആണ്).
449 inhabitants per square kilometre (1,160/sq mi) ആണ് ഈ ജില്ലയിലെ ജനസാന്ദ്രത .
സംഗ്രൂർ ജില്ലയിലെ 2001-2011 ദശകത്തിലെ ജനസംഖ്യാ വളർച്ചാനിരക്ക് 12.3% ആയിരുന്നു.
ഇവിടുത്തെ സ്ത്രീപുരുഷാനുപാതം 1000 പുരുഷന്മാർക്ക് 885ത്രീകൾ എന്ന നിലയിലും.
സാക്ഷരതാനിരക്ക് 67.99%ഉം ആണ്.
ശ്രദ്ധേയരായ വ്യക്തികൾ ഉദ്ധം സിങ് : സ്വാതന്ത്ര്യസമര സേനാനി .
1899 – ഡിസംബർ 26 ന് ജമ്മുവിൽ ജനിച്ചു.
ജനനനാമം ശേർ സിംഗ് എന്നായിരുന്നു. [1] [2]
1940 ജൂലൈ 31 ന് മരിച്ചു..
1919 ലെ ജാലിയൻവാലാബാഗ് കൂട്ടക്കൊലയെ ന്യായീകരിച്ച മൈക്കിൾ ഓ’ഡ്വിയറിനെ മാർച്ച് 1940-നു ഇദ്ദേഹം വെടിവച്ച് കൊന്നു.
സുർജിത് സിങ് ബർണാല : മുൻ പഞ്ചാബ് മുഖ്യമന്ത്രി.
സുഖ്ദേവ് സിങ് ധിൻദ്സ : മുതിർന്ന അകാലി നേതാവും മുൻ കാബിനറ്റ് മന്ത്രിയും.
നരേഷ് ഗോയൽ : ജെറ്റ് എയർവേസ് സ്ഥാപകൻ.
ഗുർചെറ്റ് ചിതാർകർ : നടൻ ബിന്നു ധില്ലൻ : നടൻ, ഹാസ്യനടൻ റാണാ രൺവീർ : നടൻ, എഴുത്തുകാരൻ ഇർഷാദ് കാമിൽ : കവിയും ഗാനരചയിതാവും രജീന്ദർ കൗർ ഭട്ടൽ : രാഷ്ട്രീയപ്രവർത്തകൻ
Religion in Sangrur district മതം ശതമാനം സിഖ് മതം 65.10% ഹിന്ദു മതം 23.53% ഇസ്ലാം മതം 10.82% മറ്റുള്ളവ 0.56%
സകുറ കാസിൽ ഇംഗ്ലീഷ് വിലാസം https://ml.wikipedia.org/wiki/Sakura_Castle Sakura Castle grounds
ചിബ പ്രിഫെക്ചറിലെ സകുരയിൽ സ്ഥിതിചെയ്യുന്ന പതിനേഴാം നൂറ്റാണ്ടിലെ ഒരു കോട്ടയായിരുന്നു സകുറ കാസിൽ (佐倉城, സകുറ -ജോ).
ഇപ്പോൾ ഈ കോട്ട ജീർണ്ണാവസ്ഥയിലാണ്.
ജാപ്പനീസ് കാസിൽ ഫൗണ്ടേഷൻ ജപ്പാനിലെ മികച്ച 100 കോട്ടകളിൽ ഒന്നായി ഇതിനെ തിരഞ്ഞെടുത്തു.
ഒഡവാര ഉപരോധസമയത്ത് (1590) ടോക്കുഗാവ സൈന്യത്തിലെ ഹോണ്ട ടഡകാറ്റ്സു, സകായ് ഇറ്റ്‌സുഗു എന്നിവരുടെ കൈകളാൽ സകുറ കാസിൽ വീണു.
ചിബ വംശത്തിലെ ഡൈമിയോ, ചിബ ഷിഗെറ്റെയ്ൻ, തന്റെ വംശം ഇല്ലാതാകില്ലെന്ന വ്യവസ്ഥയിൽ ഉപരോധിക്കുന്ന സൈന്യത്തിന് കോട്ട കീഴടങ്ങി.
തന്റെ പ്രഭുവായ ടോകുഗാവ ഇയാസുവിന്റെ കൽപ്പന പ്രകാരം, ഡോയി തോഷികാറ്റ്‌സു 1610-ൽ ഈ കോട്ടയുടെ നിർമ്മാണം ആരംഭിച്ചു.
1617-ൽ ഇത് പൂർത്തീകരിച്ചു.
അതേ സ്ഥലത്ത് ആദ്യകാല സെൻഗോകു കാലഘട്ടത്തിൽ കാശിമ കാസിൽ പണിയാൻ തുടങ്ങിയ ചിബ വംശത്തിന്റെ അടിത്തറയും പൂർത്തിയാകാത്ത പ്രവർത്തനങ്ങളും അടിസ്ഥാനമാക്കിയുള്ളതാണ് ഇത്.
എഡോ കാലഘട്ടത്തിൽ, ടോക്കുഗാവ ഭരണത്തോട് വിശ്വസ്തരായ ശക്തരായ പ്രഭുക്കന്മാരാണ് ഇത് ഭരിച്ചിരുന്നത്.
പ്രത്യേകിച്ചും അത് എഡോയുടെ കിഴക്കൻ ഭാഗത്തെ സംരക്ഷിച്ചതിനാൽ സകുറ കാസിൽ തന്ത്രപ്രധാനമായ ഒരു സ്ഥലമായി കണക്കാക്കപ്പെട്ടിരുന്നു.
അതിന്റെ ഉച്ചസ്ഥായിയിൽ അത് ഒരു വലിയ സമുച്ചയമായിരുന്നു.
എന്നിരുന്നാലും, കൽഭിത്തികളില്ലാത്തതിനാൽ ഇത് ശ്രദ്ധിക്കപ്പെട്ടു.
ആഴമേറിയതും വരണ്ടതുമായ കിടങ്ങുകളാൽ പ്രതിരോധ ലൈനുകൾ ശക്തിപ്പെടുത്തി, മൺതിട്ടകൾ (കൊത്തളങ്ങൾ) ബെയ്‌ലികളെ വേർതിരിച്ചു.
യഥാർത്ഥത്തിൽ എഡോ കാസിലിൽ നിന്ന് മാറ്റി സ്ഥാപിക്കപ്പെട്ട ഒരു യാഗുരയായിരുന്നു പ്രധാന ഗോപുരം.
1610-ൽ ടോകുഗാവ ഇയാസുവിന്റെ ഉത്തരവിന് കീഴിലാണ് ഡോയി തോഷികാറ്റ്സു ഈ കോട്ട പണിയാൻ തുടങ്ങിയത്.
ഇത് പൂർത്തിയാക്കാൻ 7 വർഷമെടുത്തു.
സെൻഗോകു കാലഘട്ടത്തിൽ ഈ സൈറ്റിൽ കാഷിമ കാസിൽ എന്ന പേരിൽ ഒരു കോട്ട പണിയാൻ തുടങ്ങിയ ചിബയുടെ പൂർത്തിയാകാത്ത ജോലിയുടെ അടിസ്ഥാനത്തിലാണ് ഡോയ് നിർമ്മിച്ചത്.
എഡോ കാലഘട്ടത്തിലുടനീളം, ടോക്കുഗാവ ഭരണത്തോട് വിശ്വസ്തരായ നിരവധി ശക്തരായ പ്രഭുക്കന്മാരെ സകുറ കാസിൽ ഇവിടെ നിന്ന് കണ്ടു.
എഡോയുടെ കിഴക്കൻ ഭാഗത്തെ സംരക്ഷിക്കുന്നതിനുള്ള തന്ത്രപ്രധാനമായ സ്ഥലമായി ഇത് കണക്കാക്കപ്പെട്ടിരുന്നു.
വിസ്തൃതമായ ഒരു വലിയ കോട്ടയായിരുന്നു ഈ കോട്ട.
ബെയ്‌ലികൾ അടയാളപ്പെടുത്താനും സംരക്ഷണം നൽകാനും ആഴത്തിലുള്ള ഉണങ്ങിയ കിടങ്ങുകളോ മൺതിട്ടകളോ മാത്രം.
ടെൻഷു (പ്രധാന സൂക്ഷിപ്പ്) യഥാർത്ഥത്തിൽ എഡോ കാസിലിൽ നിന്ന് അവിടേക്ക് മാറ്റിയ ഒരു യാഗുരയായിരുന്നു.
രണ്ടാം ലോകമഹായുദ്ധകാലത്ത് സൈനിക ബാരക്കുകൾക്കായി ഈ പാർക്ക് ഉപയോഗിച്ചിരുന്നു.
കിടങ്ങുകൾ, മൺഭിത്തികൾ, ചില കൽപ്പടവുകൾ എന്നിവയൊഴികെ, യഥാർത്ഥ കോട്ടയിൽ കുറച്ച് അവശേഷിക്കുന്നു.
നാഷണൽ മ്യൂസിയം ഓഫ് ജാപ്പനീസ് ഹിസ്റ്ററി കോട്ടയുടെ സ്ഥലത്താണ് സ്ഥിതി ചെയ്യുന്നത്.
തെരുവിന് കുറുകെയുള്ള Keisei Dentetsu സ്റ്റേഷന് പുറത്തുള്ള ടൂറിസ്റ്റ് ഇൻഫർമേഷൻ സെന്ററിൽ എത്തുക.
ഇതുപോലുള്ള അവശിഷ്ടങ്ങൾ മാത്രമുള്ള ഒരു സൈറ്റിനായി ഇതുവരെ കണ്ടിട്ടില്ലാത്ത ചരിത്രത്തിന്റെ ഏറ്റവും മികച്ച ലഘുലേഖയും മാപ്പുകളും ഫോട്ടോകളും അവരുടെ പക്കലുണ്ട്.
ജെആർ സ്റ്റേഷന് സമീപമുള്ള ബുകേയാഷിക്കി (സമുറായ് വീടുകൾ) വളരെ നന്നായി സംരക്ഷിക്കപ്പെട്ടിരിക്കുന്നു.
കോട്ടയുടെ മൈതാനത്ത് ദേശീയ ചരിത്രത്തിന്റെ ഒരു വലിയ മ്യൂസിയവും അടങ്ങിയിരിക്കുന്നു.
സമീപത്തുള്ള മോട്ടോ സകുറ കാസിലിന്റെ അവശിഷ്ടങ്ങളും കാണാം.
അവലംബം കൂടുതൽ വായനയ്ക്ക് പുറംകണ്ണികൾ Sakura Castle എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) http://japan-chiba-guide.com/narita-area/en/attractions/sakura-castle-park.html Archived 2021-11-17 at the Wayback Machine .
സഞ്‌ജയ് ഖോസ്‌ല ഇംഗ്ലീഷ് വിലാസം https://ml.wikipedia.org/wiki/Sanjay_Khosla പ്രഫ.
സഞ്‌ജയ് ഖോസ്‌ല
അമേരിക്കൻ ഐക്യനാടുകളിലെ നോർത്ത്‌വെസ്റ്റേൺ സർവ്വകലാശാലയിലെ കെല്ലോഗ് സ്കൂൾ ഓഫ് മാനേജ്‌മെന്റിലെ സീനിയർ ഫെലോയും ബോസ്റ്റൺ കൺസൾട്ടിങ് ഗ്രൂപ്പിന്റെ സീനിയർ അഡ്‌വൈസറുമാണ് സഞ്‌ജയ് ഖോസ്‌ല .
2007 ജനുവരി മുതൽ മാർച്ച് 2013 വരെ ക്രാഫ്റ്റ്‌ ഫുഡ്‌സിന്റെ (ഇന്നത്തെ മൊൺഡെലെസ് ഇന്റർനാഷണൽ ) വികസ്വരസമ്പദ്‌വ്യവസ്ഥകളിലെ ബിസിനസിന്റെ പ്രസിഡന്റ് ആയിരുന്നു സഞ്‌ജയ്.
ഏതാണ്ട് 60 രാജ്യങ്ങളിലുള്ള 65,000 ഉദ്യോഗസ്ഥരുടെ മേലധികാരിയായിരുന്ന ഇദ്ദേഹം കാഡ്‌ബറി, ഓറിയോ, മിൽക്ക, ട്രൈഡന്റ് എന്നീ ലോകോത്തര ബ്രാൻഡുകളുടെ തലവനായിരുന്നു.
ക്രാഫ്റ്റിൽ മേധാവിയായിരുന്ന അവസരത്തിൽ അനവധി വിജയകരമായ ബിസിനസ് പ്രവർത്തനങ്ങൾക്ക് സഞ്‌ജയ് മേൽനോട്ടം വഹിച്ചു .
5 ശതകോടി ഡോളർ വിറ്റുവരവുള്ള ബിസിനസ് ആറു‌വർഷം കൊണ്ട് 16 ശതകോടി ഡോളർ ബിസിനസ് ആയി വളർത്തി.
ഇതിനോടൊപ്പം ലാഭവും പണവരവും വർധിപ്പിച്ചു.
ഓറിയോ ബ്രാൻഡിന്റെ വികസ്വര രാജ്യങ്ങളിൽനിന്നുള്ള വിറ്റുവരവ് ആറു വർഷം കൊണ്ട് 200 ദശലക്ഷം ഡോളറിൽനിന്നും ഒരു ശതകോടി ഡോളറായി വർധിച്ചു.
ടാങ് 500 ദശലക്ഷം ഡോളറിൽനിന്നും ഒരു ശതകോടി ഡോളറായി.
ക്രാഫ്‌റ്റുമായുള്ള കാഡ്‌ബറിയുടെയും ഡാനോൺ ബിസ്കറ്റ്സിന്റെയും ലയനത്തിന് നേതൃത്വം നൽകി.
അവലംബം ↑ http://issuu.com/kelloggschool/docs/khosla_final/1 ↑ ↑ http://www.businessinsider.com/sanjay-khosla-on-how-to-achieve-huge-growth-2014-9 ↑ പുറത്തേയ്ക്കുള്ള കണ്ണികൾ സഞ്‌ജയ് ഖോസ്‌ലയുടെ വെബ്‌സൈറ്റ് New senior fellow: Kellogg appoints international business expert Sanjay Khosla as senior fellow Sanjay Khosla to Retire After Leading Developing Markets to New Heights Archived 2017-05-05 at the Wayback Machine .
സനൽ കുമാർ ശശിധരൻ ഇംഗ്ലീഷ് വിലാസം https://ml.wikipedia.org/wiki/Sanal_Kumar_Sasidharan
ഒരു മലയാളചലച്ചിത്രസംവിധായകനും , കവിയുമാണ് സനൽ കുമാർ ശശിധരൻ .
1977 ഏപ്രിൽ 8-നു തിരുവനന്തപുരത്തെ പെരുംകടവിളയിലാണു സനൽ ജനിച്ചത്.
അച്ഛൻ ശശിധരൻ, അമ്മ സരോജം.
ജന്തുശാസ്ത്രത്തിലും, നിയമത്തിലും ബിരുദം നേടിയ ശേഷം വക്കീലായി ജോലി ആരംഭിച്ചു.
2001-ൽ കാഴ്ച ചലച്ചിത്രവേദി എന്നൊരു ഫിലിം സൊസൈറ്റി സുഹൃത്തുക്കളോടൊപ്പം ചേർന്ന് രൂപീകരിച്ചു.
ജനപങ്കാളിത്തത്തോടെ സ്വതന്ത്രമായ ചലച്ചിത്രങ്ങൾ നിർമ്മിക്കുക എന്നതായിരുന്നു ഈ സൊസൈറ്റിയുടെ ഉദ്ദ്യേശം .
ജനങ്ങളുടെ കയ്യിലുള്ള പണം ശേഖരിച്ച് 3 ഹ്രസ്വചിത്രങ്ങളും, ഒരുമുഴുനീള ചലച്ചിത്രവും സനൽ നിർമ്മിച്ചു.
2014-ൽ മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം ആദ്യ ചലച്ചിത്രമായ ഒരാൾപ്പൊക്കത്തിനു ലഭിച്ചു.
2015-ലെ കേരളസംസ്ഥാന ചലച്ചിത്രപുരസ്കാരത്തിൽ സനൽ സംവിധാനം ചെയ്ത ഒഴിവു ദിവസത്തെ കളി മികച്ച ചലച്ചിത്രമായി തെരഞ്ഞെടുക്കപ്പെട്ടു.
സംവിധാനം ചെയ്ത ചലച്ചിത്രങ്ങൾ Year Title Notes 2001 അതിശയലോകം കാഴ്ച ചലച്ചിത്രവേദി ജനങ്ങളുടെ പണമുപയോഗിച്ച് നിർമ്മിച്ച ഹ്രസ്വ ചിത്രം 2008 പരോൾ മലയാളം ബ്ലോഗ് ലോകത്തു നിന്നു നിർമ്മിച്ച ഹ്രസ്വ ചിത്രം 2012 ഫ്രോഗ് 2012-ലെ കേരളസംസ്ഥാന ടെലിവിഷൻ അവാർഡിൽ പുരസ്കാരം നേടിയ ഹ്രസ്വചിത്രം 2014 ഒരാൾപ്പൊക്കം ആദ്യ മുഴുനീള ചിത്രം ഓൺലൈൻ ലോകത്തു നിന്നുള്ള പണസമാഹരണം നടത്തി നിർമ്മിച്ച ആദ്യ ചലച്ചിത്രം 2015 ഒഴിവുദിവസത്തെ കളി 2015-ലെ മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം നേടിയ ചലച്ചിത്രം 2017 സെക്സി ദുർഗ 2017ൽ നെതർലന്റസിലെ റോട്ടർഡാം ചലച്ചിത്രോത്സവത്തിൽ മികച്ച ചിത്രത്തിനുള്ള പുരസ്കാരം നേടി പുരസ്കാരങ്ങൾ 2017ൽ നെതർലന്റസിലെ റോട്ടർഡാം ചലച്ചിത്രോത്സവത്തിൽ മികച്ച ചിത്രത്തിനുള്ള പുരസ്കാരം - സെക്സി ദുർഗ 2015-ലെ മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം - ഒഴിവുദിവസത്തെ കളി 2014-ലെ മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം  - ഒരാൾപ്പൊക്കം 2014-ലെ ജോൺ എബ്രഹാം പുരസ്കാരത്തിൽ പ്രത്യേക പരമാർശം 2014-ലെ അരവിന്ദൻ പുരസ്കാരത്തിൽ പ്രത്യേക പരമാർശം 2014-ൽ മികച്ച സംവിധായകനുള്ള മോഹൻ രാഘവൻ പുരസ്കാരം അവലംബം പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സനൽ കുമാർ ശശിധരൻ ഒഫീഷ്യൽ വെബ്സൈറ്റ് ഫിപ്രെസ്കി പ്രൊഫൈൽ കിഫ 2014 പ്രൊഫൈൽ
വട്ടക്കാക്കക്കൊടി ഇംഗ്ലീഷ് വിലാസം https://ml.wikipedia.org/wiki/Dregea_volubilis
ഒരിനം ഔഷധസസ്യമാണ് വട്ടക്കാക്കക്കൊടി .
( ശാസ്ത്രീയനാമം : Dregea volubilis ) .
ആംഗലേയത്തിൽ sneez wort, sneezing silk, cotton milk plant എന്നും പറയുന്നു.
എരുക്കിന്റെ കുടുബത്തിൽപെട്ട ഇതിന്റെ വിത്തുകൾ അപ്പൂപ്പൻ താടികളാണ്.
കരിനീലക്കടുവ , നീലക്കടുവ എന്നീ ചിത്രശലഭങ്ങളുടെ ലാർവ വട്ടക്കാക്കക്കൊടിയുടെ ഇലകൾ ഭക്ഷിച്ചാണ് വളരുന്നത്.
സവിശേഷതകൾ ഇവയുടെ ഇലകൾ ലഘുപത്രങ്ങളോടുകൂടിയവയും ജാലികാസിരാവിന്യാസത്തോടു കൂടിയവയുമാണ്.
കൂർത്ത അഗ്രഭാഗത്തോടു കൂടിയ ഇവയുടെ ഇലകൾ ഏകദേശം 8-15 സെന്റീമീറ്റർ നീളവും  5-8 സെന്റീമീറ്റർ വീതിയുമുണ്ടായിരിക്കും.
പത്രകക്ഷത്തിലാണ് ഇവയുടെ പൂക്കൾ വിന്യസിച്ചിരിക്കുന്നത്.
പച്ചനിറത്തോടു കൂടിയ ഇവയുടെ പൂക്കൾ വലിപ്പത്തിൽ ചെറുതും സൗരഭ്യമുള്ളവയുമാണ്.
ഇവയുടെ ഫലങ്ങൾക്ക് 8-15 സെന്റീമീറ്റർ നീളവും  2-6 സെന്റീമീറ്റർ വീതിയുമുണ്ടായിരിക്കും.
ഫലങ്ങളുടെ പുറം തൊലി സാമാന്യം കട്ടിയുള്ളതായിരിക്കും.
അപ്പോസൈനേസീ (apocynaceae)കുടുംബത്തിൽപെട്ട ഇവയുടെ വിത്തുകൾ സിൽക്ക് നാരുകളോടു കൂടിയ അപ്പൂപ്പൻതാടികളായിരിക്കും.
ഔഷധ യോഗ്യ ഭാഗം
ഇല, തണ്ട്, വേര്.
ഉപയോഗങ്ങൾ നേത്രരോഗങ്ങൾ, ചുമ, പ്രമേഹം, മഞ്ഞപിത്തം, ത്വക്ക് രോഗങ്ങൾ, പാമ്പിൻവിഷമേൽക്കൽ എന്നിവയ്ക്കും രക്തശുദ്ധീകരണത്തിനും ഔഷധമായി ഉപയോഗിക്കുന്നു.
ചിത്രശാല വട്ടക്കാക്കക്കൊടി - പൂക്കൾ വട്ടക്കാക്കക്കൊടി-പൂങ്കുല(നീലിയാർകോട്ടത്ത് നിന്ന്) വട്ടക്കാക്കക്കൊടി  ഇലകൾ അവലംബം Flora of Pakistan 2008.
'eFloras.
2009 Aug 21 .
Hooker, J.D. 1883.
Ind. 4: 46.
പുറത്തേക്കുള്ള കണ്ണികൾ വിക്കിസ്പീഷിസിൽ Dregea volubilis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wattakaka volubilis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സലീം ദുറാനി
ക്രിക്കറ്റ് രംഗത്ത് നിന്ന് ആദ്യ അർജുന അവാർഡ് നേടിയ വ്യക്തിയാണ് സലിം ദുറാനി .
അദ്ദേഹത്തിൻറെ ജനനം 1934 ഡിസംബർ 11-ന് അഫ്ഗാനിസ്ഥാനിലെ കാബൂളിൽ ആയിരുന്നു.
ഇടം കയ്യൻ ബാറ്റ്സ്മാൻ ആയിരുന്ന അദ്ദേഹം ആഭ്യന്തര ക്രിക്കറ്റിൽ ഗുജറാത്ത്, മഹാരാഷ്ട്ര, സൌരാഷ്ട്ര എന്നീ ടീമുകളെ പ്രതിനിധീകരിച്ചിട്ടുണ്ട്.2023 ഏപ്രിൽ 2 നു മരണപ്പെട്ടു.
അവലംബം ↑ ↑ http://www.espncricinfo.com/india/content/player/28118.html
സാമുവൽ ജോൺസൺ ഇംഗ്ലീഷ് വിലാസം https://ml.wikipedia.org/wiki/Samuel_Johnson
ഡോക്ടർ ജോൺസൺ എന്നും അറിയപ്പെടുന്ന സാമുവൽ ജോൺസൺ (18 സെപ്റ്റംബർ 1709 [ O.S. 7 സെപ്റ്റംബർ] – 13 ഡിസംബർ 1784) ഒരു ഇംഗ്ലീഷ് എഴുത്തുകാരനായിരുന്നു.
ഗ്രബ് സ്ട്രീറ്റ് പത്രപ്രവർത്തകനായി ഉപജീവനം ആരംഭിച്ച് കവി , ഉപന്യാസകാരൻ, ധാർമ്മികചിന്തകൻ, ആഖ്യായികാകാരൻ, സാഹിത്യവിമർശകൻ, ജീവചരിത്രകാരൻ, എഡിറ്റർ, നിഘണ്ടുകാരൻ എന്നീ നിലകളിൽ കാലാതിവർത്തിയായ സംഭാവനകൾ ഇംഗ്ലീഷ് ഭാഷയ്ക്ക് അദ്ദേഹം നൽകി.
അടിയുറച്ച ആംഗ്ലിക്കൻ മതവിശ്വാസിയും രാഷ്ട്രീയ യാഥാസ്ഥിതികനും ആയിരുന്ന ജോൺസൺ, ആംഗലചരിത്രത്തിലെ ഏറ്റവും ശ്രദ്ധേയനായ അക്ഷരോപാസകൻ (Man of letters) എന്നുപോലും വിശേഷിക്കപ്പെട്ടിട്ടുണ്ട്.
ജോൺസന്റെ ദീർഘകാലസഹചാരിയും ആരാധകനും ആയിരുന്ന ജെയിംസ് ബോസ്വെൽ എഴുതിയ  'സാമുവൽ ജോൺസന്റെ ജീവിതം' എന്ന ജീവചരിത്രം ഏറെ പ്രശസ്തമാണ്.
സ്റ്റാഫോർഡ്ഷയറിലെ ലിച്ച്‌ഫീൽഡിൽ ജനിച്ച ജോൺസൺ ഒരു വർഷം ഒക്സ്ഫോർഡിലെ പെംബ്രോക്ക് കലാലയത്തിൽ പഠിച്ചശേഷം സാമ്പത്തികപരാധീനതമൂലം പഠനം നിർത്തി അദ്ധ്യാപകവൃത്തി തുടങ്ങി.
പിന്നീട് ലണ്ടണിലെത്തി ജെന്റിൽമാൻസ് മാസികയിൽ എഴുത്തുകാരനായി.
അദ്ദേഹത്തിന്റെ ആദ്യകാലരചനകളിൽ റിച്ചാർഡ് സാവേജിന്റെ ജീവിതം എന്ന ജീവചരിത്രകൃതി, ലണ്ടൺ , "മനുഷ്യകാമനകളുടെ വ്യർഥത" (The Vanity of Human Wishes) എന്നീ കവിതകൾ, ഐറീൻ എന്ന നാടകം എന്നിവ ഉൾപ്പെടുന്നു.
ഒൻപതുവർഷത്തെ പ്രയത്നത്തിന്റെ ഫലമായി ജോൺസന്റെ ഇംഗ്ലീഷ് ഭാഷാ നിഘണ്ടു 1755-ൽ പ്രസിദ്ധീകരികരിച്ചു; ആധുനിക ഇംഗ്ലീഷ് ഭാഷയെ അസാധാരണമാം‌വിധം സ്വാധീനിച്ച ആ നിഘണ്ടു, പാണ്ഡിത്യത്തിന്റെ രംഗത്ത് ഒരു വ്യക്തിയുടെ ശ്രമഫലമായുണ്ടായ ഏറ്റവും വലിയ നേട്ടങ്ങളിൽ ഒന്നെന്ന് വിശേഷിക്കപ്പെട്ടിട്ടുണ്ട്.
നിഘണ്ടു, ജോൺസണ് ജനപ്രീതിയും വിജയവും നേടിക്കൊടുത്തു.
150 വർഷത്തിനുശേഷം ഓക്സ്ഫോർഡ് ഇംഗ്ലീഷ് നിഘണ്ടു പൂർത്തിയാകുന്നതുവരെ, ജോൺസന്റെ കൃതി ഇംഗ്ലീഷ് ഭാഷയിലെ ഏറ്റവും പ്രധാനപ്പെട്ട നിഘണ്ടുവായി പരിഗണിക്കപ്പെട്ടിരുന്നു.
അദ്ദേഹത്തിന്റെ പിൽക്കാലസൃഷ്ടികളിൽ ഉപന്യാസങ്ങൾ, വില്യം ഷേക്സ്പിയറുടെ നാടകങ്ങളുടെ പ്രത്യേകം സംശോധിതമായ ഒരു പതിപ്പ്, റാസ്സെലാസിന്റെ കഥ എന്ന നോവൽ എന്നിവ ഉൾപ്പെടുന്നു.
1763-ൽ ജെയിംസ് ബോസ്വെലുമായി സൗഹൃദത്തിലായ ജോൺസൺ അദ്ദേഹത്തോടൊപ്പം സ്കോട്ട്‌ലണ്ടിലേക്ക് യാത്ര ചെയ്തു; സ്കോട്ട്‌ലണ്ടിലെ പടിഞ്ഞാറൻ ദ്വീപുകളിലേക്കുള്ള യാത്ര എന്ന കൃതിയിൽ ജോൺസൻ ഈ യാത്രയുടെ കഥ പറയുന്നു.
ജീവിതാവസാനത്തോടടുത്ത് അദ്ദേഹം "ഏറ്റവും പ്രഗല്ഭരായ ഇംഗ്ലീഷ് കവികളുടെ ജീവിതം" എന്ന ബൃഹദ്‌രചന നിർവഹിച്ചു.
പതിനേഴും പതിനെട്ടും നൂറ്റാണ്ടുകളിലെ ഇംഗ്ലീഷ് കവികളുടെ ജീവിതകഥകളും വിലയിരുത്തലുമായിരുന്നു അത്.
കരുത്തുള്ള ശരീരപ്രകൃതിയായിരുന്നു ജോൺസൻ.
എന്നാൽ അദ്ദേഹത്തിന്റെ വിചിത്രമായ ആംഗ്യങ്ങളും അംഗവിക്ഷേപങ്ങളും (tics) ആദ്യ പരിചയത്തിൽ പലർക്കും ചിന്താക്കുഴപ്പമുണ്ടാക്കി.
ബോസ്വെൽ എഴുതിയ ജീവചരിത്രവും മറ്റുള്ളവർ ജോൺസണെക്കുറിച്ച് എഴുതിയ വിവരണങ്ങളും ചേർന്ന്, ജോൺസന്റെ പെരുമാറ്റത്തേയും ചേഷ്ടാവിശേഷങ്ങളേയും അതിവിശദമായി രേഖപ്പെടുത്തിയിരുന്നതിനെ ആശ്രയിച്ച്, അദ്ദേഹത്തിന് ടൂറേറ്റിന്റെ രോഗം എന്ന അവസ്ഥയായിരുന്നെന്ന് മരണശേഷം കണ്ടെത്തിയിട്ടുണ്ട്.
പതിനെട്ടാം നൂറ്റാണ്ടിൽ ഈ രോഗത്തെക്കുറിച്ച് അറിവില്ലായിരുന്നു.
രോഗങ്ങളുടെ ഒരു പരമ്പരക്കുശേഷം 1784 , ഡിസംബർ 13-ന് അദ്ദേഹം അന്തരിച്ചു.
വെസ്റ്റ് മിൻസ്റ്റർ പള്ളിയിലാണ് ജോൺസണെ സംസ്കരിച്ചത്.
മരണത്തെ തുടർന്നുവന്ന വർഷങ്ങളിൽ, ആംഗലഭാഷയിലെ നിരൂപണത്തെ അഗാധമായി സ്വാധീനിച്ച വ്യക്തിയായും, ഇംഗ്ലീഷ് ഭാഷയ്ക്ക് ലഭിച്ച ഒരേയൊരു മഹാനിരൂപകൻ തന്നെയായും ജോൺസൺ അംഗീകരിക്കപ്പെട്ടു.
ആദ്യകാലജീവിതവും വിദ്യാഭ്യാസവും ലിച്ച്‌ഫീൽഡിലെ മാർക്കറ്റ് സ്ക്വയറിലുള്ള ജോൺസന്റെ ജന്മസ്ഥലം
1709 സെപ്റ്റംബർ 18-ന്, ഒരു പുസ്തകവ്യാപാരിയായ മൈക്കിൾ ജോൺസന്റേയും ഭാര്യ സാറാ ഫോർഡിന്റേയും മകനായി ജനിച്ച സാമുവൽ ജോൺസൺ, താൻ വളർന്നത് ദാരിദ്ര്യത്തിലായിരുന്നെന്ന് അവകാശപ്പെട്ടിരുന്നു.
മാതാപിതാക്കൾ ഇരുവരുടേയും കുടുംബങ്ങൾ ധനസ്ഥിതിയുള്ളവയായിരുന്നു.
മൈക്കിളിന്റേയും സാറായുടേയും വിവാഹത്തിനും മൂന്നുവർഷത്തിനുശേഷം സാമിന്റെ ജനനത്തിനും ഇടക്ക് അവരുടെ സാമ്പത്തികസ്ഥിതി ഇങ്ങനെ മാറാൻ കാരണം എന്തെന്ന് വ്യക്തമല്ല.
സ്റ്റാഫോർഡ്ഷയറിലെ ലിച്ച‌‌ഫോർഡിൽ, പിതാവിന്റെ പുസ്തകക്കടയ്ക്ക് മുകളിലുള്ള കുടുംബവീട്ടിലാണ് ജോൺസൺ ജനിച്ചത്.
സാം ജനിക്കുമ്പോൾ അമ്മ സാറായ്ക്ക് നാല്പതുവയസ്സിലേറെ ആയിരുന്നതുകൊണ്ട്, ഒരു "ആൺ-മി‌ഡ്‌വൈഫിനേയും" പേരുകേട്ട ഒരു ശസ്ത്രക്രിയാവിദഗ്ദ്ധനേയും സഹായത്തിനു വിളിച്ചിരുന്നു.
ജനിച്ചപ്പോൾ, കുട്ടി കരഞ്ഞില്ല.
കുട്ടിയുടെ ആരോഗ്യത്തെക്കുറിച്ച് ജോൺസന്റെ അമ്മായി പിന്നീട് പറഞ്ഞത്, "അതുപോലൊരു ജീവി വഴിയിൽ കിടക്കുന്നതുകണ്ടാൽ താൻ എടുക്കുമായിരുന്നില്ല എന്നാണ്".
കുഞ്ഞ് മരിച്ചുപോയേക്കുമെന്ന ഭയം മൂലം വിശുദ്ധമാതാവിന്റെ പള്ളിയിലെ വികാരിയെ വരുത്തി ജ്ഞാനസ്നാനം നൽകി.
വൈദ്യനും ഓക്സ്ഫോർഡിലെ പെമ്പ്രോക്ക് കലാലയത്തിൽ നിന്ന് ബിരുദം എടുത്തിരുന്നവനുമായ സാമുവൽ സ്വിൻഫെന്നും, വക്കീലും ലിച്ച്‌ഫീൾഡിലെ പട്ടണഗുമസ്തനുമായ റിച്ചാർഡ് വേക്ക്‌ഫീൽഡും അദ്ദേഹത്തിന്റെ തലതൊട്ടപ്പന്മാരായി
ജോൺസന്റെ ആരോഗ്യം ക്രമേണ മെച്ചപ്പെട്ടു.
കുട്ടിയെ മുലയൂട്ടാനായി ജൊവാൻ മാർക്ക്‌ലൂവെന്ന സ്ത്രീയെ നിയോഗിച്ചിരുന്നു.
താമസിയാതെ കുട്ടിക്ക് സ്ക്രോഫുല രോഗം പിടിപെട്ടു.
രാജകുടുംബത്തിലുള്ളവരുടെ സ്പർശനത്താൻ ആ രോഗം സുഖപ്പെടുമെന്ന വിശ്വാസം മൂലം, അത് രാജതിന്മ (King's Evil) എന്നും അറിയപ്പെട്ടിരുന്നു.
ചാൾസ് രണ്ടാമൻ രാജാവിന്റെ മുൻവൈദ്യനായിരുന്ന സർ ജോൺ ഫ്ലോയർ, കുഞ്ഞുജോൺസണ് രാജസ്പർശനം കൊടുക്കണമെന്ന് വിധിച്ചു.
1712 മാർച്ച് 30-ന് ജോൺസണ് ബ്രിട്ടണിലെ രാജ്ഞിയായിരുന്ന ആനിയുടെ സ്പർശനം കിട്ടി.
ആ ആനുഷ്ടാനം കൊണ്ടു ഒരു പ്രയോജനവും കിട്ടാതിരുന്നതിനെ തുടർന്നു നടത്തിയ ശസ്ത്രക്രിയ, ജോൺസന്റെ മുഖത്തും ഉടലിലും വടുക്കൾ അവശേഷിപ്പിച്ചു.
ഏതാനും മാസത്തിനുശേഷം ജോൺസന്റെ സഹോദരൻ നഥാനിയേലിന്റെ ജനനം കഴിഞ്ഞപ്പോൾ മൈക്കിൾ ഏറെ കടത്തിലായി, കുടുംബത്തിന് നേരത്തേ ശീലിച്ച രീതിയിൽ ജീവിക്കാൻ നിവൃത്തിയില്ലാതായി.
“ കുഞ്ഞു ജോൺസൺ വായിക്കാൻ പഠിച്ച് ഏറെക്കഴിയുന്നതിനുമുൻപ്, ഒരുദിവസം രാവിലെ അമ്മ, ആംഗ്ലിക്കൻ സഭയുടെ പൊതുപ്രാർഥനാപുസ്തകത്തിൽ ആ ദിവസത്തെ പ്രാർത്ഥന കാണിച്ചുകൊടുത്തിട്ട്, "സാം, നീ ഇത് മനഃപാഠമാക്കണം" എന്നു പറഞ്ഞു.  കുട്ടിയെ പഠിക്കാനേല്പച്ചിട്ട് അമ്മ മുകളിലത്തെ നിലയിലേക്കുപോയി. എന്നാൽ അവർ രണ്ടാം നിലയിൽ എത്തിയപ്പോൾ തന്നെ, കുട്ടി പുറകേ വരുന്ന ശബ്ദം കേട്ടു. "എന്താണ് കാര്യം" എന്ന് അവർ ചോദിച്ചപ്പോൾ "എനിക്കിപ്പോൾ അത് പറയാൻ പറ്റും" എന്നായിരുന്നു കുട്ടിയുടെ മറുപടി; രണ്ടുവട്ടത്തിലധികം അത് വായിച്ചിട്ടില്ലായിരുന്നെങ്കിലും, ആ പ്രാർഥന ജോൺസൺ വ്യക്തതയോടെ ആവർത്തിച്ചു. ”
– സാമുവൽ ജോൺസന്റെ ജീവിതം : ജെയിംസ് ബോസ്വെൽ-
ജോൺസൺ ചെറിയ പ്രായത്തിലേ ഏറെ ബുദ്ധി പ്രകടിപ്പിച്ചു.
മകന്റെ "പുതിയ നേട്ടങ്ങൾ" മാതാപിതാക്കന്മാർ മറ്റുള്ളവരുടെ മുൻപിൽ കൊട്ടിഘോഷിച്ചിരുന്നത് ജോൺസണെ വിഷമിപ്പിച്ചിരുന്നു.
പൊതുപ്രാർഥനാപുസ്തകത്തിലെ ഭാഗങ്ങൾ മനഃപാഠമാക്കി ആവർത്തിക്കാൻ പരിശീലിപ്പിച്ച അമ്മയാണ് മൂന്നാം വയസ്സിൽ ജോൺസന്റെ വിദ്യാഭ്യാസത്തിന് തുടക്കമിട്ടത്.
നാലുവയസ്സായപ്പോൾ അടുത്തുള്ള ഒരു സ്കൂളിൽ പോകാൻ തുടങ്ങിയ ജോൺസൻ, ആറുവയസ്സുള്ളപ്പോൾ, ജോലിയിൽ നിന്ന് നിവൃത്തിയെടുത്ത ഒരു ചെരുപ്പുകുത്തിയുടെയടുത്ത് തുടർന്നു പഠിക്കാനായി പോയി.
ഒരു വർഷംകൂടി കഴിഞ്ഞപ്പോൾ അദ്ദേഹം ലിച്ച്‌ഫീൽഡിലെ വ്യാകരണപാഠശാലയിൽ ചേർന്നു.
അവിടെ ജോൺസൺ ലത്തീനിൽ ഏറെ ശോഭിച്ചു.
പിൽക്കാലത്ത് ജനങ്ങളുടെ മനസ്സിൽ രൂപപ്പെട്ട ജോൺസന്റെ ചിത്രത്തിന്റെ ഒരു പ്രധാന ഭാഗമായിരുന്ന, മരണശേഷം ടൂറേറ്റിന്റെ രോഗം എന്ന കണ്ടെത്തലിൽ കലാശിച്ച, വിചിത്ര അംഗവിക്ഷേപങ്ങൾ അദ്ദേഹം പ്രകടിപ്പിക്കാൻ തുടങ്ങിയത് ഇക്കാലത്താണ്.
പഠനത്തിൽ നന്നായി ശോഭിച്ച ജോൺസൺ, ഒൻപതാം വയസ്സിൽ മുകളിലത്തെ ക്ലാസിൽ പ്രവേശിച്ചു.
ഈ സമയത്ത് തന്റെ ജനനത്തെ സഹായിച്ച ആൺ-മിഡ്‌വൈഫ് ജോർജ്ജ് ഹെക്ടറുടെ അനന്തരവനായ എഡ്മണ്ട് ഹെക്ടറുമായും ജോൺ ടൈലറുമായും ജോൺസൻ സൗഹൃദത്തിലായി.
ടൈലറുമായുള്ള സൗഹൃദം ജോൺസന്റെ ജീവിതകാലമത്രയും നിലനിന്നു.
പതിനാറാമത്തെ വയസ്സിൽ ജോൺസണ് റോച്ചസ്റ്ററിലെ പെദ്മോറിൽ ബന്ധുക്കളായ ഫോർഡുമാരോടൊപ്പം കഴിയാൻ അവസരം കിട്ടി.
അവിടെ അദ്ദേഹം കൊർണേലിയസ് ഫോർഡുമായി ഉറ്റ സൗഹൃദത്തിലായി.
ക്ലാസ്സിക്കുകളിൽ നല്ല അറിവുണ്ടായിരുന്ന കൊർണേലിയസ്, ഒഴിവുസമയങ്ങളിൽ ആ അറിവ് ജോൺസണ് പകർന്നുകൊടുത്തു.
പണ്ഡിതനായി അംഗീകരിക്കപ്പെട്ടവനും പിടിപാടുള്ളവനുമായിരുന്നെങ്കിലും മദ്യത്തിനടിമയായിരുന്ന ഫോർഡ്, ജോൺസന്റെ സന്ദർശനം കഴിഞ്ഞ് ആറുവർഷത്തിനുള്ളിൽ മരിച്ചു.
ബന്ധുക്കളോടൊത്ത് ആറുമാസം ചെലവഴിച്ചശേഷം ജോൺസൻ ലിച്ച്‌ഫീൽഡിൽ മടങ്ങിയെത്തി.
ദീർഘമായ ഈ അസാന്നിദ്ധ്യം ഉത്തരവാദിത്തമില്ലായ്മയായെടുത്ത ഹെഡ്മാസ്റ്റർ ഹണ്ടർ, ലിച്ച്‌ഫീൽഡിലെ വ്യാകരണപാഠശാലയിൽ പഠനം തുടരാൻ ജോൺസണെ അനുവദിച്ചില്ല.
ലിച്ച്‌ഫീൽഡിലെ പഠനം സാധ്യമല്ലെന്നായപ്പോൾ ജോൺസൺ സ്റ്റൂർബ്രിഡ്ജിൽ എഡ്‌വേർഡ് ആറാമൻ രാജാവിന്റെ പേരിലുള്ള വ്യാകരണപാഠശാലയിൽ ചേർന്നു.
പാഠശാല പെഡ്മോറിന് അടുത്തായിരുന്നതുകൊണ്ട്, ഫോർഡുമാർക്കൊപ്പം കൂടുതൽ സമയം ചെലവഴിക്കാൻ ജോൺസണ് അവസരം കിട്ടി.
അദ്ദേഹം കവിതകളും ഗദ്യപരിഭാഷകളും രചിക്കാൻ തുടങ്ങി.
എന്നാൽ സ്റ്റൂർബ്രിഡ്ജിൽ ആറുമാസം കൂടിമാത്രം കഴിച്ചുകൂട്ടിയിട്ട് അദ്ദേഹം ലിച്ച്‌ഫീൽഡിൽ മാതാപിതാക്കന്മാരുടെ അടുത്തേക്ക് മടങ്ങി..
ഓക്സ്ഫോർഡിലെ പെംബ്രോക്ക് കോളജിന്റെ പ്രവേശനകവാടം.
ഇക്കാലമത്രയും, കുടുംബത്തിന്റെ ദാരിദ്യവും പിതാവിന്റെ കടങ്ങളും മൂലം, ജോൺസൺ ഭാവിയെക്കുറിച്ചുള്ള ആകാക്ഷയിലായിരുന്നു.
ജോൺസൺ പിതാവിനൊപ്പം പുസ്തകങ്ങൾ തുന്നിക്കെട്ടുന്ന ജോലി ചെയ്തിരുന്നു.
അതിനിടെ അദ്ദേഹം വായിച്ച അനേകം പുസ്തകങ്ങൾ ജോൺസന്റെ വിപുലമായ സാഹിത്യജ്ഞാനത്തെ സഹായിച്ചിട്ടുണ്ടാകാം.
അവർ ദാരിദ്ര്യത്തിൽ തന്നെ തുടർന്നു.
ഇതിന് അറുതിവന്നത് 1728-ൽ, ബന്ധു എലിസബത്ത് ഹാരിയറ്റിന്റെ മരണത്തെ തുടർന്ന് വലിയൊരു സംഖ്യ ജോൺസന്റെ അമ്മ സാറാ ജോൺസണ് അവകാശമായി കിട്ടിയതോടെയാണ്.
അതോടെ ജോൺസണ് കോളജ് വിദ്യാഭ്യാസം തുടങ്ങാമെന്നായി.
1728 ഒക്ടോബർ 31-ന്, പത്തൊൻപത് വയസ്സ് തികഞ്ഞ് ഏതാനും ആഴ്ചകൾ കഴിഞ്ഞ്, ജോൺസൺ, ഓക്സ്ഫോർഡിലെ പെംബ്രോക്ക് കലാലയത്തിൽ ചേർന്നു.
സാറാ ജോൺസണ് കിട്ടിയ പണം പെംബ്രോക്കിലെ ചെലവ് മുഴുവൻ താങ്ങാൻ മതിയാവുമായിരുന്നില്ല.
എന്നാൽ, സുഹൃത്തും സഹവിദ്യാർത്ഥിയും ആയിരുന്ന അൻഡ്രൂ കോർബറ്റ് ആ കുറവ് നികത്താമെന്നേറ്റു.
പെംബ്രോക്കിൽ ജോൺസൺ ഏറെ വായിക്കുകയും പുതിയ സുഹൃത്തുക്കളെ നേടുകയും ചെയ്തു.
അക്കാലത്തെ "അലസജീവിതത്തെക്കുറിച്ചുള്ള" കഥകൾ പിന്നീട് ജോൺസൺ പറഞ്ഞിരുന്നു.
ക്രിസ്മസ് കാലത്ത് ഗൃഹപാഠമായി അദ്ധ്യാപകൻ കൊടുത്തത് അലക്സാണ്ടർ പോപ്പിന്റെ 'മിശിഹാ' എന്ന കവിത ലത്തീനിലേക്ക് പരിഭാഷപ്പെടുത്താനായിരുന്നു.
പരിഭാഷയുടെ പകുതി ജോൺസൺ ഒരു സായാഹ്നത്തിലും, അവശേഷിച്ചത് അടുത്ത പ്രഭാതത്തിലും തീർത്തു.
ആ പരിഭാഷ അദ്ദേഹത്തിന് പ്രശംസ നേടിക്കൊടുത്തെങ്കിലും അതിൽ നിന്ന് ലഭിക്കുമെന്ന് അദ്ദേഹം പ്രതീക്ഷിച്ച സാമ്പത്തികലാഭം ഉണ്ടായില്ല.
പെംബ്രോക്കിൽ അദ്ധ്യാപകനായിരുന്ന ജോൺ ഹസ്ബൻഡ്സ് സംശോധനചെയ്ത് പിന്നീട് പ്രസിദ്ധീകരിച്ച പലവകകവിതകൾ എന്ന പ്രസിദ്ധീകരണത്തിൽ ആ കവിതയും ഉൾപ്പെട്ടിരുന്നു.
ജോൺസന്റെ ഇന്നു ലഭ്യമായ പ്രസിദ്ധീകൃതരചനകളിൽ ഏറ്റവും ആദ്യത്തേതാണത്.
അവശേഷിച്ച സമയമത്രയും, ക്രിസ്മസ് അവധിക്കാലമടക്കം, ജോൺസൺ പഠനത്തിൽ മുഴുകി.
"അഡ്‌വേഴ്സേറിയ" എന്ന പേരിൽ ഒരു പഠനപദ്ധതിപോലും ജോൺസൺ എഴുതിയുണ്ടാക്കി.
അത്  അദ്ദേഹം പൂർത്തിയാക്കിയില്ല.
അതിനിടെ ഫ്രഞ്ച് ഭാഷ പഠിക്കാനും, ലത്തീനിലുള്ള ജ്ഞാനം പുഷ്ടിപ്പെടുത്താനും ഒക്കെ അദ്ദേഹം സമയം കണ്ടെത്തി.
സാമ്പത്തികപരാധീനതമുലം ബിരുദം എടുക്കാതെ, പതിമൂന്നു മാസത്തിനുള്ളിൽ ഓക്സ്ഫോർഡ് വിടാൻ ജോൺസൻ നിർബന്ധിതനായി.
അദ്ദേഹം ലിച്ച്‌ഫീൽഡിലേക്കു മടങ്ങി.
ഓക്സ്ഫോർഡിലെ ജോൺസന്റെ താമസത്തിന്റെ അവസാനഭാഗത്തിനടുത്ത്, അദ്ദേഹത്തിന്റെ അദ്ധ്യാപകനായിരുന്ന ജോർഡൻ പെംബ്രോക്ക് വിട്ടു.
അദ്ദേഹത്തിന്റെ സ്ഥാനത്ത് വന്നത് വില്യം ആഡംസ് ആണ്.
അദ്ധ്യാപകനെന്ന നിയയിൽ ജോൺസൺ ആഡംസിനെ ഇഷ്ടപ്പെട്ടു.
എന്നാൽ ഡിസംബർ മാസമായപ്പോൾ, ജോൺസൻ ഫീസിൽ മൂന്നുമാസത്തെ കുടിശ്ശിക വരുത്തിയിരുന്നു.
വീട്ടിലേക്കുമടങ്ങാൻ അദ്ദേഹം നിർബന്ധിതനായി.
പിതാവിന്റെ വക പുസ്തകങ്ങൾ പലതും ജോൺസൺ പഠനത്തിൽ ഉപയോഗിക്കാനായി പെംബ്രോക്കിലേക്ക് കൊണ്ടുവന്നിരുന്നു.
അവ തിരികെകൊണടുപോകാനുള്ള ചെലവ് താങ്ങാൻ കഴിവില്ലാതിരുന്നതുകൊണ്ടും, എന്നെങ്കിലും താൻ മടങ്ങി വരുമെന്നതിന്റെ സൂചനയായും, ജോൺസൻ അവ കോളേജിൽ ഉപേക്ഷിച്ചുപോയി.
ഒടുവിൽ ജോൺസണ് ബിരുദം ലഭിച്ചത് വർഷങ്ങൾക്കുശേഷം, അദ്ദേഹത്തിന്റെ നിഘണ്ടുവിന്റെ പ്രസിദ്ധീകരണത്തിന് തൊട്ടുമുൻപാണ്.
അന്ന് ഓക്സ്ഫോർഡ് സർവകലാശാല അദ്ദേഹത്തെ എം.ഏ.
(Master of Arts) ബിരുദം നൽകി ബഹുമാനിച്ചു.
1765-ൽ ഡബ്ലിനിലെ ട്രിനിറ്റി കോളേജും 1775-ൽ ഓക്സ്ഫോർഡ് സർവകലാശാലയും ജോൺസണ് ഡോക്ടർ ഓഫ് ഫിലോസഫി ബിരുദവും നൽകി.
ആദ്യകാലസം‌രംഭങ്ങൾ
1729-നും 1784-നും ഇടക്കുള്ള ജോൺസന്റെ ജീവിതത്തെക്കുറിച്ച് വളരെക്കുറിച്ച് വിവരങ്ങൾ മാത്രമേ ലഭ്യമായുള്ളു; അക്കാലത്ത് അദ്ദേഹം മാതാപിതാക്കന്മാർക്കൊപ്പം ജീവിക്കുകയായിരുന്നിരിക്കാം.
രോഗാവസ്ഥയിൽ ജോൺസൺ, മാനസികവൈഷമ്യങ്ങളിലും ശരീരവേദനയിലും കൂടി കടന്നുപോയി.
"ടൂറെറ്റിന്റെ രോഗം" കൊടുത്ത വിചിത്രചലനങ്ങളും അംഗവിക്ഷേപങ്ങളും മറ്റുള്ളവരുടെ ശ്രദ്ധ ആകർഷിക്കാൻ തുടങ്ങി.
1731 ആയപ്പോൾ ഏറെ കടത്തിലായ ജോൺസന്റെ പിതാവിന് ലിച്ച്‌ഫീൽഡിൽ ഉണ്ടായിരുന്ന ബഹുമാന്യതയൊക്കെ നഷ്ടപ്പെട്ടു.